八股式微，新學雨後。 昔美友人，涉彼重洋。 往吾先賢，熱血拓荒。 鑒西學之為用兮中以為體，倡文明之風尚兮雅禮濫觴。 西牌樓起，麻園相繼。 沅址偏處，楓火續燎。 禦寇培材，筆聲鏗鏘。 挾失土之黍悲兮載馳載驅，仰共和之澹蕩兮日高日上。 由禮而雅，事成國甯。 庠序謹訓，公勤誠樸。 斯人為本，奠基終長。 育三立之芷蘭兮華夏翹首，舉與時之旌幟兮域外名揚。 百年以降，芹獻不言。 時光肯負，成蹊繞梁。 麓山蒼蒼，湘水泱泱，雅禮之風，山高水長。